钦定古今图书集成/明伦汇编/官常典/第005卷 > 易经 > 《泰卦》
## 钦定古今图书集成/明伦汇编/官常典/第005卷 > 易经 > 《泰卦》

九二，包荒，用冯河，不遐遗，朋亡，得尚于中行。《象》曰：“包
荒，得尚于中行”，以光大也。

〈程传〉二以阳刚得中，上应于五，五以柔顺得中，下应于二。君臣同德，是以刚中之才为上所专任，故二虽居臣位，主治《泰》者也。所谓上下交而其志同也。故治《泰》之道，主二而言“包荒”“用冯河”，“不遐遗”，“朋亡”四者，处《泰》之道也。〈本义〉九二以刚居柔，在下之中，上有六五之应，主乎《泰》而得中道者也。占者能包容荒秽，而果断刚决，不遗遐远，而不昵朋比，则合乎此爻中行之道矣。